CELEX: 62018CN0628
Language: hu
Date: 2018-10-05 00:00:00
Title: C-628/18. sz. ügy: 2018. október 5-én benyújtott kereset – Európai Bizottság kontra Szlovén Köztársaság

26.11.2018   
            
            
               HU
            
            
               Az Európai Unió Hivatalos Lapja
            
            
               C 427/32
            
         
      2018. október 5-én benyújtott kereset – Európai Bizottság kontra Szlovén Köztársaság
      (C-628/18. sz. ügy)
      (2018/C 427/41)
      Az eljárás nyelve: szlovén
      
         Felek
      
      
         Felperes: Európai Bizottság (képviselők: T. Scharf, G. von Rintelen, B. Rous Demiri)
      
         Alperes: Szlovén Köztársaság
      
         Kereseti kérelmek
      
      
                  —
               
               
                  A Bíróság állapítsa meg, hogy a Szlovén Köztársaság, mivel nem fogadott el (minden) olyan törvényi, rendeleti és közigazgatási rendelkezést, amelyek szükségesek ahhoz, hogy a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról szóló, 2014. május 15-i 2014/65/EU európai parlamenti és tanácsi irányelvnek megfeleljen, vagy a Bizottságot ilyen rendelkezések elfogadásáról nem tájékoztatta, nem teljesítette az (EU) 2016/1034 irányelv 1. cikkével módosított 2014/65/EU irányelv 93. cikkéből eredő kötelezettségeit;
               
            
                  —
               
               
                  kötelezze a Szlovén Köztársaságot az EUMSZ 260. cikk (3) bekezdése alapján a jelen ügyben hozott ítélet kihirdetésétől számított napi 7 224 euró összegű kényszerítő bírság fizetésére, mivel a Szlovén Köztársaság nem teljesítette a 2014/65/EU irányelvet és az (EU) 2016/1034 irányelvet átültető intézkedésekről való értesítésre vonatkozó kötelezettségét;
               
            
                  —
               
               
                  kötelezze a Szlovén Köztársaságot az EUMSZ 260. cikk (3) bekezdése alapján, hogy fizessen a jogsértés fennállása napjainak számával megszorzandó napi 1 978 euró, minimum 496 000 euró mértékű átalányösszeget;
               
            
                  —
               
               
                  a Szlovén Köztársaságot kötelezze a költségek viselésére.
               
            
         Jogalapok és fontosabb érvek
      
      Az (EU) 2016/1034 irányelv 1. cikkével módosított 2014/65/EU irányelv 93. cikkének értelmében a tagállamoknak 2016. július 3-ig el kellett fogadniuk és ki kellett hirdetniük azokat a törvényi, rendeleti és közigazgatási rendelkezéseket, amelyek szükségesek ahhoz, hogy a hivatkozott irányelvnek megfeleljenek, és e rendelkezések szövegét haladéktalanul közölniük kellett a Bizottsággal. Mivel a Szlovén Köztársaság az említett határidő lejártáig nem közölte a Bizottsággal a hivatkozott irányelveket átültető intézkedéseket, a Bizottság úgy határozott, hogy a Bírósághoz fordul.
      Keresetével a Bizottság azt kéri, hogy a Bíróság a Szlovén Köztársaságot kötelezze átalányösszeg és napi kényszerítőbírság fizetésére.
      Az irányelv átültetésének határideje 2017. július 3-án lejárt.